ΚΟΙΝΗ ΘΕΣΗ (ΕΚ) αριθ. 16/95

η οποία καθορίστηκε από το Συμβούλιο στις 10 Ιουλίου 1995

για την έκδοση της απόφασης του Ευρωπαϊκού Κοινοβουλίου και του Συμβουλίου για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Καλειδοσκόπιο)

(95/C 281/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,

την πρόταση της Επιτροπής (1),

τη γνώμη της Επιτροπής των Περιφερειών (2),

Αποφασίζοντας σύμφωνα με τη διαδικασία του άρθρου 189 Β της συνθήκης (3),

Εκτιμώντας:

1. ότι η προφανέστερη και με τη μεγαλύτερη απήχηση πραγματικότητα της Ευρώπης, ως οντότητας, δεν είναι μόνο γεωγραφικής, πολιτικής, οικονομικής και κοινωνικής τάξεως, αλλά και πολιτιστικής 7 ότι η αντίληψη για τη θέση της Ευρώπης στον κόσμο καθορίζεται κατά πολύ από τη θέση και την ισχύ των πολιτιστικών της αξιών 7

2. ότι η συνθήκη αναθέτει στην Κοινότητα την αποστολή να συμβάλει στην ανάπτυξη των πολιτισμών των κρατών μελών βελτιώνοντας τη γνώση και τη διάδοση του πολιτισμού και της ιστορίας των ευρωπαϊκών λαών και ευνοώντας τις πολιτιστικές ανταλλαγές, καθώς και την καλλιτεχνική και λογοτεχνική δημιουργία 7

3. ότι θα πρέπει να διαφυλαχθεί η πολιτιστική πολυμορφία στις εθνικές και περιφερειακές εκφράσεις της, και να προβληθούν τα έργα των ευρωπαίων καλλιτεχνών και δημιουργών, που εκφράζουν τον πλούτο των πολλαπλών ταυτοτήτων των κρατών μελών 7 ότι, μ' αυτή την προοπτική, είναι σκόπιμο να δίνεται στους δημιουργούς και τους επαγγελματίες η δυνατότητα να συμμετέχουν καλύτερα στην εφαρμογή των κοινοτικών δράσεων στον πολιτιστικό τομέα 7

4. ότι θα πρέπει επίσης να επιδιωχθεί μεγαλύτερη συμμετοχή όλων των πολιτών, και ιδίως των νέων, στον πολιτιστικό τομέα, διευκολύνοντας έτσι την πρόσβαση των διαφόρων ευρωπαϊκών πληθυσμών στα πολιτιστικά αγαθά και στις τέχνες, και συμβάλλοντας στην αμοιβαία καλύτερη γνώση και το σεβασμό, καθώς και στην προώθηση της ιδέας της ιθαγένειας της Ευρωπαϊκής Ένωσης 7

5. ότι, τηρουμένης πάντοτε της αρχής της επικουρικότητας, όπως ορίζεται από το άρθρο 3 Β της συνθήκης, η συνεργασία με τη μορφή δικτύων θεωρείται ως ένα από τα καλύτερα μέσα για το άνοιγμα και τη βοήθεια προς τους επαγγελματίες του πολιτιστικού τομέα, καθώς και τους εθελοντές, ώστε να συνεργαστούν καλύτερα επί τόπου, αυξάνοντας έτσι τον αριθμό και βελτιώνοντας την ποιότητα των ανταλλαγών και συμβάλλοντας στην τελειοποίηση των καλλιτεχνών 7

6. ότι, στα πλαίσια των δράσεων του παρόντος προγράμματος, θα πρέπει να δοθούν δυνατότητες στους φορείς από διάφορες περιοχές της Ευρώπης να συνεργασθούν σε διεθνικά καλλιτεχνικά σχέδια που θα συσφίξουν τους δεσμούς τους, ενώ παράλληλα θα υπάρχει σεβασμός για την πολιτιστική πολυμορφία 7

7. ότι μια κοινοτική δράση υπέρ των καλλιτεχνικών και πολιτιστικών εκδηλώσεων με ευρωπαϊκή διάσταση, καθώς και δράσεις ευρωπαϊκής συνεργασίας μεγάλης κλίμακας και καινοτόμου ή υποδειγματικού χαρακτήρα, ευνοούν την ακτινοβολία των πολιτισμών με ταυτόχρονη προσέγγιση των καλλιτεχνών και δημιουργών του ευρωπαϊκού κοινού, και μπορούν επίσης να προσφέρουν πρόσθετη κοινωνική και οικονομική αξία, εφόσον ενθαρρύνουν τις συντονισμένες επιχειρησιακές ενέργειες και την εταιρική σχέση 7

8. ότι η υποστήριξη του πολιτιστικού και καλλιτεχνικού τομέα μπορεί να ευνοήσει την οικονομική δραστηριότητα και την απασχόληση 7

9. ότι, με την επίσημη δήλωση για την Ευρωπαϊκή Ένωση, που υπεγράφη στη Στουτγάρδη στις 19 Ιουνίου 1983, οι αρχηγοί κρατών και κυβερνήσεων ζήτησαν να αυξηθούν οι επαφές μεταξύ των δημιουργών των κρατών μελών και να υπάρχει μεγαλύτερη διάδοση των έργων τους, τόσο εντός της Κοινότητας όσο και στο εξωτερικό 7

10. ότι το Ευρωπαϊκό Κοινοβούλιο έχει εκδώσει ψήφισμα σχετικά με τη δημιουργία Ορχήστρας Νέων της Ευρωπαϊκής Κοινότητας (4), αφενός, και αφετέρου, ότι δημιουργήθηκε Ορχήστρα Μπαρόκ της Ευρωπαϊκής Κοινότητας επ' ευκαιρία του Ευρωπαϊκού Έτους Μουσικής το 1985, καθώς και ότι το Ευρωπαϊκό Κοινοβούλιο εξέδωσε ψηφίσματα σχετικά με τη διδασκαλία και την προώθηση της μουσικής στην Ευρωπαϊκή Κοινότητα (1) και την προώθηση του θεάτρου και της μουσικής στην Ευρωπαϊκή Κοινότητα (2) 7

11. το ψήφισμα των Υπουργών Πολιτισμού, συνελθόντων στο πλαίσιο του Συμβουλίου της 13ης Ιουνίου 1985 σχετικά με τη δημιουργία της εκδήλωσης της «Ευρωπαϊκής Πολιτιστικής Πρωτεύουσας» (3) με σκοπό τη συμβολή στην προσέγγιση των λαών των κρατών μελών, καθώς και το ψήφισμα του Ευρωπαϊκού Κοινοβουλίου σχετικά με τις Ευρωπαϊκές Πολιτιστικές Πρωτεύουσες (4) 7

12. ότι, στα συμπεράσματα των υπουργών πολιτισμού, συνελθόντων στα πλαίσια του Συμβουλίου της 18ης Μαΐου 1990 (5), συμφωνήθηκε να δημιουργηθεί «Ευρωπαϊκός Πολιτιστικός Μήνας» που θα διεξάγεται κάθε έτος σε πόλη ενός ευρωπαϊκού κράτους, που διέπεται από τις αρχές της δημοκρατίας, του πλουραλισμού και της έννομης τάξης 7

13. ότι το ψήφισμα των υπουργών πολιτισμού, συνελθόντων στα πλαίσια του Συμβουλίου της 7ης Ιουνίου 1991 (6) εκφράζει τη βούληση να ενθαρρυνθεί το θέατρο στην Ευρώπη και να ενισχυθεί η ευρωπαϊκή του διάσταση 7

14. ότι το ψήφισμα του Συμβουλίου και των υπουργών πολιτισμού, συνελθόντων στα πλαίσια του Συμβουλίου της 14ης Νοεμβρίου 1991 (7) τονίζει το σημαντικό ρόλο των δικτύων πολιτιστικών οργανώσεων για την πολιτιστική συνεργασία στην Ευρώπη 7

15. ότι, με την ανακοίνωσή της της 29ης Απριλίου 1992 με θέμα τις «Νέες προοπτικές για τη δράση της Κοινότητας στον πολιτιστικό τομέα», η Επιτροπή αναφέρει ότι θα πρέπει να υποστηριχθεί, μέσω των διεθνικών δικτύων και της ενθάρρυνσης της δημιουργίας, ο τομέας των τεχνών και ιδίως της τέχνης του θεάματος και των εικαστικών τεχνών 7 ότι το Συμβούλιο, με τα συμπεράσματα των υπουργών πολιτισμού, συνελθόντων στα πλαίσια του Συμβουλίου της 12ης Νοεμβρίου 1992 (8), για τις κατευθυντήριες γραμμές της πολιτιστικής δράσης της Κοινότητας, ενθάρρυνε την αντίληψη αυτή 7

16. ότι το Ευρωπαϊκό Κοινοβούλιο με το ψήφισμά του για την ανακοίνωση της Επιτροπής σχετικά με τις νέες προοπτικές για τη δράση της Κοινότητας στον πολιτιστικό τομέα (9) και στο ψήφισμα για την κοινοτική πολιτική στον πολιτιστικό τομέα (10) επέμεινε στη σημασία του ρόλου των δικτύων, καθώς και στην παροχή μεγαλύτερης υποστήριξης στη μουσική, στο θέατρο, στο χορό και στις εικαστικές τέχνες 7

17. τα διάφορα ψηφίσματα του Ευρωπαϊκού Κοινοβουλίου (11) και του Συμβουλίου (12) σχετικά με την πολιτική συνεργασία με τις τρίτες χώρες και με τους αρμόδιους διεθνείς οργανισμούς στον πολιτιστικό τομέα 7

18. ότι είναι σκόπιμες οι κοινοτικές πολιτισμικές δράσεις σε συνεργασία με τρίτες χώρες εντός και εκτός της Ευρώπης, καθώς και η ευρωπαϊκή πολιτισμική συνεργασία με το Συμβούλιο της Ευρώπης και άλλους αρμόδιους διεθνείς οργανισμούς, (π.χ. την Unesco) 7

19. ότι η παρούσα απόφαση καθορίζει, για όλη τη διάρκεια του παρόντος προγράμματος, χρηματοδοτικό πλαίσιο που αποτελεί την προνομιακή αναφορά, κατά την έννοια του σημείου 1 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, για την αρμόδια για τον προϋπολογισμό αρχή στο πλαίσιο της ετήσιας διαδικασίας του προϋπολογισμού 7

20. ότι στις 20 Δεκεμβρίου 1994 επήλθε συμφωνία για ένα modus vivendi μεταξύ του Ευρωπαϊκού Κοινοβουλίου, του Συμβουλίου και της Επιτροπής για τα εκτελεστικά μέτρα των πράξεων που εκδίδονται σύμφωνα με τη διαδικασία του άρθρου 189 Β της συνθήκης,

ΑΠΟΦΑΣΙΖΟΥΝ:

Άρθρο 1

Η παρούσα απόφαση θεσπίζει το πρόγραμμα δράσης «Καλειδοσκόπιο», που παρατίθεται στο παράρτημα, καλούμενο στο εξής «παρόν πρόγραμμα», για την περίοδο από 1ης Ιανουαρίου 1996 έως 31 Δεκεμβρίου 1998.

Το παρόν πρόγραμμα αποσκοπεί, μέσω της συνεργασίας, στην ενθάρρυνση της καλλιτεχνικής και πολιτιστικής δημιουργίας, καθώς και στην εμβάθυνση της γνώσης και της διάδοσης του πολιτισμού και της πολιτιστικής ζωής των ευρωπαϊκών λαών.

Άρθρο 2

Το παρόν πρόγραμμα ενθαρρύνει τη συνεργασία μεταξύ των κρατών μελών στον πολιτιστικό τομέα. Στηρίζει και συμπληρώνει τη δράση τους σύμφωνα με την αρχή της επικουρικότητας, συμβάλλοντας στην πολιτιστική τους ανάπτυξη, με σεβασμό των εθνικών και περιφερειακών διαφορών.

Προς τούτο και σύμφωνα με το γενικό στόχο που αναφέρεται στο άρθρο 1, οι ειδικότεροι στόχοι του προγράμματος, που θεμελιώνονται στην ανάπτυξη της διεθνικής συνεργασίας, είναι οι εξής:

α) να ενθαρρύνει τις δραστηριότητες καλλιτεχνικής δημιουργίας που έχουν ευρωπαϊκή διάσταση και πραγματοποιούνται με εταιρική σχέση από καλιτέχνες διαφόρων κρατών μελών, επιτρέποντας έτσι την αύξηση του αριθμού και τη βελτίωση της ποιότητας των ανταλλαγών, και εξασφαλίζοντας συνολικά την ισορροπημένη παρουσία όλων των μορφών καλλιτεχνικής έκφρασης που καλύπτει το παρόν πρόγραμμα 7

β) να υποστηρίζει πολιτιστικά σχέδια με καινοτόμο χαρακτήρα, τα οποία καταρτίζουν ευρωπαίοι εταίροι, που συμβάλλουν στην προώθηση της ευρωπαϊκής διάστασης, ενθαρρύνουν την ανάπτυξη πολιτιστικών δραστηριοτήτων σε εθνικό και περιφερειακό επίπεδο, και επιφέρουν πραγματική πρόσθετη αξία από πολιτιστική άποψη 7

γ) να συμβάλει στην τελειοποίηση καλλιτεχνών και άλλων πολιτιστικών φορέων, ιδίως μέσω πυκνότερης ανταλλαγής εμπειριών, διευκολύνοντας έτσι μεγαλύτερη συνεργασία μεταξύ των καλλιτεχνών των διαφόρων κρατών μελών 7

δ) να συμβάλει στην αμοιβαία γνώση των ευρωπαϊκών πολιτισμών, διευκολύνοντας την πρόσβαση και τη συμμετοχή του κοινού των διαφόρων ευρωπαϊκών χωρών στον πολιτισμό και τις τέχνες άλλων κρατών μελών καθώς και το διαπολιτισμικό διάλογο.

Άρθρο 3

Οι δράσεις που περιγράφονται στο παράρτημα τίθενται σε εφαρμογή για την επίτευξη των στόχων του άρθρου 2 με τη διαδικασία που προβλέπεται από το άρθρο 5.

Άρθρο 4

1. Το παρόν πρόγραμμα είναι ανοικτό στη συμμετοχή των συνδεδεμένων χωρών της Κεντρικής και Ανατολικής Ευρώπης (ΧΚΑΕ), σύμφωνα με τους όρους που θα καθορίζονται στα περί συμμετοχής σε κοινοτικά προγράμματα πρόσθετα πρωτόκολλα των συμφωνιών σύνδεσης που έχουν συναφθεί ή θα συναφθούν με τις χώρες αυτές. Το πρόγραμμα αυτό είναι ανοικτό στη συμμετοχή της Κύπρου και της Μάλτας καθώς και στη συνεργασία με άλλες τρίτες χώρες που έχουν συνάψει συμφωνίες σύνδεσης ή συνεργασίας οι οποίες περιλαμβάνουν πολιτιστικές ρήτρες, βάσει πρόσθετων πιστώσεων, που θα χορηγηθούν κατά διαδικασίες συμφωνούμενες με τις χώρες αυτές. Ορισμένες γενικές διαδικασίες και προϋποθέσεις συμμετοχής προβλέπονται από τη δράση 3 του παραρτήματος.

2. Η Κοινότητα και τα κράτη μέλη ευνοούν τη συνεργασία με το Συμβούλιο της Ευρώπης και με άλλους διεθνείς οργανισμούς αρμόδιους στον τομέα του πολιτισμού, (π.χ. την Unesco), αφού βεβαιωθούν για τη συμπληρωματικότητα των μέσων που χρησιμοποιούνται χωρίς να παραβιάζεται η ταυτότητα και η αυτονομία δράσης κάθε ιδρύματος και οργανισμού.

Άρθρο 5

1. Η Επιτροπή θέτει σε εφαρμογή το παρόν πρόγραμμα σύμφωνα με την παρούσα απόφαση.

2. Η Επιτροπή επικουρείται από μια επιτροπή που αποτελούν δύο αντιπρόσωποι από κάθε κράτος μέλος και της οποίας προεδρεύει ο αντιπρόσωπος της Επιτροπής. Τα μέλη της επιτροπής μπορούν να επικουρούνται από εμπειρογνώμονες ή συμβούλους.

3. Ο αντιπρόσωπος της Επιτροπής υποβάλει στην επιτροπή:

- το ετήσιο πρόγραμμα εργασιών,

- τη γενική ισορροπία μεταξύ όλων των δράσεων,

- τις λεπτομέρειες και τα κριτήρια επιλογής για τους διάφορους τύπους σχεδίων που περιγράφονται στο παράρτημα (δράσεις 1, 2, 3 και 5),

- τα σχέδια με κοινοτική χρηματοδότηση άνω των 10 000 Ecu,

- τις λεπτομερείς διατάξεις περί ελέγχου και αξιολόγησης του παρόντος προγράμματος καθώς και τα συμπεράσματα των εκθέσεων αξιολόγησης που προβλέπονται από το άρθρο 8 και κάθε μέτρο προσαρμογής του παρόντος προγράμματος που απορρέει από αυτές.

4. Η επιτροπή διατυπώνει τη γνώμη της για το σχέδιο μέτρων που αναφέρεται από το σημείο 3, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται από το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα τα οποία εφαρμόζονται αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο. Στην περίπτωση αυτή η Επιτροπή μπορεί να αναβάλει επί δύο μήνες, από την ημερομηνία αυτής της ανακοίνωσης, της εφαρμογής των μέτρων που αποφάσισε.

Το Συμβούλιο μπορεί, με ειδική πλειοψηφία, να λάβει διαφορετική απόφαση μέσα στην προθεσμία που προβλέπεται από το προηγούμενο εδάφιο.

5. Η Επιτροπή μπορεί επί πλέον να ζητήσει τη γνώμη της επιτροπής για κάθε άλλο ζήτημα που αφορά την εφαρμογή του παρόντος προγράμματος και δεν προβλέπεται από την παράγραφο 3.

6. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο μέσα σε προθεσμία την οποία μπορεί να ορίσει ο πρόεδρος ανάλογα με τον επείγοντα χαρακτήρα του θέματος, και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει σχετικά με τον τρόπο με τον οποίο έλαβε υπόψη της τη γνώμη αυτή.

Άρθρο 6

1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1, ορίζεται σε 26,5 εκατομμύρια Ecu.

2. Οι ετήσιες χρηματοδοτήσεις εγκρίνονται από την αρμόδια επί του προϋπολογισμού αρχή, εντός των ορίων των δημοσιονομικών προοπτικών.

Άρθρο 7

Η Επιτροπή, σε συνεργασία με τα κράτη μέλη, θα προσπαθήσει να επιτύχει συμπληρωματικότητα μεταξύ των δράσεων που προβλέπονται από το παρόν πρόγραμμα και άλλα πολιτιστικά προγράμματα, αφενός, και εκείνων που προβλέπονται από τα κοινοτικά προγράμματα δράσης, κυρίως στον τομέα της εκπαίδευσης, όπως το «Socrates» (1), και της επαγγελματικής κατάρτισης, όπως το «Leonardo da Vinci» (2), αφετέρου.

Άρθρο 8

Δύο έτη μετά την εφαρμογή του παρόντος προγράμματος, και μέσα σε έξι μήνες από αυτή τη χρονική περίοδο, η Επιτροπή, αφού ζητήσει τη γνώμη της επιτροπής, υποβάλλει στο Ευρωπαϊκό Κοινοβούλιο και το Συμβούλιο λεπτομερή έκθεση αξιολόγησης των επιτευχθέντων αποτελεσμάτων, η οποία συνοδεύεται ενδεχομένως από κατάλληλες προτάσεις, μεταξύ άλλων σχετικά με τη συνέχιση του προγράμματος και τις λεπτομέρειες εφαρμογής του ώστε να δοθεί στο Ευρωπαϊκό Κοινοβούλιο και το Συμβούλιο η δυνατότητα να αποφανθούν πριν από τη λήξη της περιόδου που καλύπτει το παρόν πρόγραμμα. Η έκθεση αυτή προβάλει ιδιαίτερα τη δημιουργία πρόσθετης αξίας, πολιτιστικού κυρίως χαρακτήρα, και τις κοινωνικοοικονομικές συνέπειες της χρηματοδοτικής υποστήριξης του χορήγησε η Κοινότητα.

Άρθρο 9

Το παρόν πρόγραμμα, το οποίο περιλαμβάνει τις πρακτικές ενδείξεις σχετικά με τη διαδικασία, τις προθεσμίες υποβολής των υποψηφιοτήτων, καθώς και την τεκμηρίωση που πρέπει να συνοδεύει την αίτηση, δημοσιεύεται κάθε έτος στη σειρά C της Επίσημης Εφημερίδας των Ευρωπαϊκών Κοινοτήτων.

Άρθρο 10

Η παρούσα απόφαση αρχίζει να ισχύει την 1η Ιανουαρίου 1996.

Βρυξέλλες, . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλοιο

Ο Πρόεδρος

(1) ΕΕ αριθ. C 324 της 22. 11. 1994, σ. 5.

(2) Γνώμη που διατυπώθηκε στις 21 Απριλίου 1995 (δεν έχει δημοσιευθεί ακόμα στην Επίσημη Εφημερίδα).

(3) Γνώμη του Ευρωπαϊκού Κοινοβουλίου της 7ης Απριλίου 1995 (δεν έχει δημοσιευθεί ακόμα στην Επίσημη Εφημερίδα) 7 κοινή θέση του Συμβουλίου της . . . (δεν έχει δημοσιευθεί ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει δημοσιευθεί ακόμα στην Επίσημη Εφημερίδα).

(4) ΕΕ αριθ. C 79 της 5. 4. 1976, σ. 8.

(1) ΕΕ αριθ. C 68 της 14. 3. 1988, σ. 46.

(2) ΕΕ αριθ. C 305 της 25. 11. 1991, σ. 518.

(3) ΕΕ αριθ. C 153 της 22. 6. 1985, σ. 2.

(4) ΕΕ αριθ. C 324 της 24. 12. 1990, σ. 350.

(5) ΕΕ αριθ. C 162 της 3. 7. 1990, σ. 1.

(6) ΕΕ αριθ. C 188 της 19. 7. 1991, σ. 3.

(7) ΕΕ αριθ. C 314 της 5. 12. 1991, σ. 1.

(8) ΕΕ αριθ. C 336 της 19. 12. 1992, σ. 1.

(9) ΕΕ αριθ. C 42 της 15. 2. 1993, σ. 173.

(10) ΕΕ αριθ. C 44 της 14. 2. 1994, σ. 184.

(11) ΕΕ αριθ. C 267 της 14. 10. 1991, σ. 45 και ΕΕ αριθ. C 255 της 20. 9. 1993, σ. 51.

(12) Ψήφισμα της 4ης Απριλίου 1994 (δεν έχει δημοσιευθεί ακόμα στην Επίσημη Εφημερίδα).

(1) ΕΕ αριθ. L 87 της 20. 4. 1995, σ. 10.

(2) ΕΕ αριθ. L 340 της 29. 12. 1994, σ. 8.

ΠΑΡΑΡΤΗΜΑ

ΠΡΟΓΡΑΜΜΑ ΚΑΛΕΙΔΟΣΚΟΠΙΟ

Για να ενθαρρυνθεί η γνώση και η διάδοση του πολιτισμού των ευρωπαϊκών λαών, ιδίως στους τομείς των τεχνών του θεάματος, των πλαστικών ή εικαστικών τεχνών και των εφαρμοσμένων τεχνών, η Κοινότητα προτίθεται να υποστηρίξει καλλιτεχνικά και πολιτιστικά προγράμματα που πραγματοποιούνται με εταιρική σχέση ή υπό μορφή δικτύων, καθώς και δράσεις ευρωπαϊκής συνεργασίας μεγάλης κλίμακας.

Για το σκοπό αυτό, η Κοινότητα οργανώνει το παρόν πρόγραμμα που περιλαμβάνει τις εξής δράσεις:

Δράση 1: Υποστήριξη πολιτιστικών εκδηλώσεων και σχεδίων που πραγματοποιούνται με εταιρική σχέση ή υπό μορφή δικτύων

1. Το παρόν πρόγραμμα είναι ανοικτό σε πολιτιστικά και καλλιτεχνικά σχέδια οργανωμένα από κοινού από πολιτιστικά δίκτυα ή από φορείς τριών κρατών μελών τουλάχιστον στα οποία συμμετέχουν επίσης καλλιτέχνες δημιουργοί ή ερμηνευτές ή άλλοι φορείς του πολιτιστικού τομέα τουλάχιστον τριών κρατών μελών.

Τα σχέδια αυτά θα πρέπει είτε να περιλαμβάνουν δημιουργία που προορίζεται να μεταδοθεί ή να παρουσιασθεί στο ευρωπαϊκό κοινό είτε να συμβάλλουν στην αύξηση των πολιτιστικών ανταλλαγών καθώς και στη μεγαλύτερη πρόσβαση του κοινού στα πολιτιστικά αγαθά.

2. α) Τα σχέδια πολιτιστικής συνεργασίας αφορούν κάθε πολιτιστική και καλλιτεχνική εκδήλωση που συνεπάγεται δημιουργική εργασία η οποία προορίζεται να μεταδοθεί και να παρουσιαστεί στο κοινό στην Ευρώπη. Οι δεκτοί τομείς είναι οι τέχνες του θεάματος (π.χ. χορός, μουσική, θέατρο, όπερα), πλαστικές ή εικαστικές τέχνες (π.χ. ζωγραφική, γλυπτική, χαρακτική, αρχιτεκτονική, φωτογραφία και βιομηχανικό σχέδιο), τα πολυμέσα, ως καλλιτεχνική έκφραση, και οι εφαρμοσμένες τέχνες 7

β) λαμβάνονται επίσης υπόψη σχέδια που σκοπό έχουν να αυξηθεί η πολιτιστική διάδοση και να διευρυνθεί η πρόσβαση του κοινού στα πολιτιστικά αγαθά που οργανώνονται από κοινού από πολιτιστικά δίκτυα ή από πολιτιστικούς φορείς τουλάχιστον τριών κρατών μελών, και στα οποία συμμετέχουν επίσης καλλιτέχνες δημιουργοί ή ερμηνευτές ή άλλοι φορείς του πολιτιστικού τομέα τουλάχιστον τριών κρατών μελών.

3. Τα σχέδια που υποβάλλονται στα πλαίσια του παρόντος προγράμματος πρέπει να είναι ευρωπαϊκού ενδιαφέροντος, ποιότητας, και καινοτόμου ή υποδειγματικού χαρακτήρα. Μεγαλύτερη προώθηση θα δίδεται στα σχέδια τα οποία περιλαμβάνουν στη διοργάνωσή τους περιόδους πρακτικής άσκησης ή μαθήματα τελειοποίησης στον πολιτιστικό τομέα και τις τέχνες, και από τα οποία επωφελούνται κυρίως οι νέοι.

4. Η κοινοτική χρηματοδότηση δεν καλύπτει:

- τις δράσεις ή εκδηλώσεις που υπάγονται σε άλλα κοινοτικά προγράμματα (τομείς του κινηματογράφου και της τηλεόρασης, της πολιτιστικής κληρονομιάς και της λογοτεχνικής μετάφρασης),

- τα σχέδια πολιτιστικής συνεργασίας που αφορούν περιοχές ενός κράτους μέλους ή τα σχέδια καθαρά εθνικού ή διμερούς χαρακτήρα,

- τη δημιουργία υλικού και εκδόσεων για αποκλειστικά εμπορικούς σκοπούς. Εντούτοις, οι μονογραφίες, συλλογές, περιοδικά, δίσκοι, CD, βίντεο, CD-I και CD-ROM, λαμβάνονται υπόψη όταν αποτελούν αναπόσπαστο μέρος ενός σχεδίου,

- τα έξοδα επενδύσεων ή λειτουργίας των πολιτιστικών οργανισμών που δεν αποτελούν αναπόσπαστο μέρος του υποβαλλόμενου σχεδίου.

5. Κατά κανόνα ένα πολιτιστικό σχέδιο δεν μπορεί να υποστηριχτεί κατ' επανάληψη και, εν πάση περιπτώσει, όχι πέραν των δύο συναπτών ετών. Η ανανέωση της κοινοτικής υποστήριξης θα εκτιμάται από ανεξάρτητους εμπειρογνώμονες διοριζόμενους από την Επιτροπή κατόπιν προτάσεως των κρατών μελών, με βάση την έκθεση δραστηριοτήτων για το σχέδιο που υποβλήθηκε από τους διοργανωτές. Οι ανεξάρτητοι εμπειρογνώμονες μπορούν να κάνουν συστάσεις για τροποποιήσεις του σχεδίου.

6. Τα σχέδια πρέπει να παρουσιάζουν ισορροπημένο πρόγραμμα χρηματοδότησης όπου θα αναγράφονται τα χρηματοδοτικά μέσα που απαιτούνται για την πραγματοποίησή τους και του οποίου τα διοικητικά έξοδα δεν επιτρέπεται να υπερβαίνουν το 20 % της κοινοτικής χρηματοδότησης του σχεδίου. Η χρηματοδοτική συνεισφορά ενός σχεδίου στα πλαίσια της παρούσας δράσης δεν επιτρέπεται να υπερβεί το 25 % των συνολικών δαπανών του εξεταζόμενου σχεδίου και, σε καμία περίπτωση, να είναι μεγαλύτερη των 50 000 Ecu. Στην περίπτωση σχεδίων που περιλαμβάνουν περιόδους πρακτικής άσκησης ή μαθήματα τελειοποίησης, ή σχεδίων που σκοπό έχουν να αυξηθεί η πολιτιστική διάδοση ή να διευρυνθεί η πρόσβαση του κοινού στα πολιτιστικά αγαθά, μπορεί να χορηγηθεί πρόσθετη συνεισφορά της Κοινότητας, μέχρι ποσοστού 50 % του κόστους που αντιστοιχεί στη θέση αυτή, η οποία όμως δεν μπορεί να υπερβεί συνολικά τα 20 000 Ecu. Αποκλειστικά για τα σχέδια τελειοποίησης, η κοινοτική συνεισφορά μπορεί να καλύψει έως το 50 % του συνολικού κόστους χωρίς, ωστόσο, να υπερβεί τα 50 000 Ecu.

Τα σχέδια για τα οποία η κοινοτική συνεισφορά θα ήταν μικρότερη των 5 000 Ecu δεν είναι, κατ' αρχήν, επιλέξιμα για το παρόν πρόγραμμα.

7. Τα σχέδια πρέπει να αποτελέσουν αντικείμενο ειδικής αίτησης προς την Κοινότητα. Η αίτηση πρέπει να συνοδεύεται από:

- λεπτομερή περιγραφή των σκοπουμένων δράσεων,

- λεπτομερεή προϋπολογισμό προβλέψεων των σκοπουμένων δράσεων.

8. Οι πόροι που θα δεσμευθούν στα πλαίσια της παρούσας δράσης δεν πρέπει να είναι κατώτεροι του 60 % της συνολικής χρηματοδότησης που χορηγείται στο παρόν πρόγραμμα.

Δράση 2: Δράσεις ευρωπαϊκής συνεργασίας μεγάλης κλίμακας

1. Η δράση αυτή αφορά σημαντικά σχέδια με ευρωπαϊκή διάσταση, ποιότητας και μεγάλης κλίμακας, που έχουν μείζοντα πολιτιστική και κοινωνικοοικονομική απήχηση.

Το πρόγραμμα στα πλαίσια της δράσης αυτής καλύπτει τον ίδιο τύπο πολιτιστικών και καλλιτεχνικών σχεδίων με τα περιγραφόμενα από τη δράση 1, αλλά με τις εξής πρόσθετες προϋποθέσεις:

- τα σχέδια πρέπει να διοργανώνονται από κοινού από πολιτιστικά δίκτυα ή από φορείς πέντε τουλάχιστον κρατών μελών στα οποία συμμετέχουν καλλιτέχνες δημιουργοί ή ερμηνευτές ή άλλοι φορείς του πολιτιστικού τομέα προερχόμενοι από πέντε τουλάχιστον κράτη μέλη,

- Τα σχέδια μπορούν να εκτείνονται σε χρονική διάρκεια το πολύ τριών ετών. Η παράταση από έτος σε έτος εξαρτάται από την αξιολόγηση των δράσεων που πραγματοποιήθηκαν το προηγούμενο έτος, ώστε να είναι δυνατή η εκτίμηση τόσο της πολιτιστικής ποιότητας όσο και της κοινωνικοοικονομικής απήχησης των επιτευχθέντων αποτελεσμάτων,

- η κοινοτική υποστήριξη που χορηγείται σε ένα σχέδιο στα πλαίσια της παρούσας δράσης μπορεί να είναι μεγαλύτερη των 50 000 Ecu, χωρίς να υπερβαίνει το 25 % των συνολικών δαπανών του συγκεκριμένου σχεδίου.

2. Πάντως, στο πλαίσιο των σχεδίων που ενισχύονται χρηματοδοτικά δυνάμει της παρούσας δράσης, μπορεί να δοθεί ιδιαίτερη προσοχή σε ορισμένες, ήδη υπάρχουσες σε ευρωπαϊκό επίπεδο, δράσεις μεγάλης κλίμακας, (ιδίως την Ορχήστρα Νέων της Ευρωπαϊκής Κοινότητας, την Ορχήστρα Μπαρόκ της Ευρωπαϊκής Κοινότητας), για τις οποίες η κοινοτική υποστήριξη μπορεί να υπερβεί το 25 % των συνολικών δαπανών του σχεδίου, χωρίς να προδικάζεται η τακτική αξιολόγηση αυτών των δράσεων, κατά το άρθρο 8.

Δράση 3: Συμμετοχή τρίτων χωρών

1. Οι τρίτες χώρες που αναφέρονται στο άρθρο 4 συμμετέχουν στο παρόν πρόγραμμα σύμφωνα με τους όρους που καθορίζονται από το άρθρο αυτό. Για τη συμμετοχή ή τη συνεργασία λαμβάνονται υπόψη οι ακόλουθοι στόχοι:

- η προώθηση της αμοιβαίας γνώσης της καλλιτεχνικής και πολιτιστικής δημιουργίας,

- η προώθηση των δράσεων ανταλλαγών και τελειοποίησης καλλιτεχνών δημιουργών ή ερμηνευτών.

2. Είναι επιλέξιμα τα καλλιτεχνικά και πολιτιστικά σχέδια συνεργασίας που προϋποθέτουν, για τη διοργάνωση και τη συμμετοχή στην εκδήλωση, εταίρους τουλάχιστον μιας τρίτης χώρας και δύο κρατών μελών.

Δράση 4: Ευρωπαϊκή Πολιτιστική Πρωτεύουσα και Ευρωπαϊκός Πολιτιστικός Μήνας

Κάθε έτος, η Κοινότητα χορηγεί συνεισφορά στην Ευρωπαϊκή Πολιτιστική Πρωτεύουσα και στην πόλη που ορίζεται ως διοργανώτρια του Ευρωπαϊκού Πολιτιστικού Μήνα.

Δράση 5: Ειδικά μέτρα

Α. 1. Για να βελτιωθεί η πολιτιστική συνεργασία των επαγγελματιών του πολιτιστικού τομέα, των τοπικών, περιφερειακών, εθνικών και ευρωπαϊκών αρχών, μπορεί να παρέχεται υποστήριξη, σε ειδικές και περιορισμένες περιπτώσεις, σε σχέδια τα οποία αφορούν συνεδριάσεις που διοργανώνονται σε ευρωπαϊκό επίπεδο ή σε μελέτες και έρευνες που συνδέονται άμεσα με την ανάπτυξη της κοινοτικής δράσης στον πολιτιστικό τομέα.

2. Οι συνεδριάσεις και οι μελέτες αυτές δεν συνδέονται άμεσα με τα σχέδια και τις πολιτιστικές εκδηλώσεις που υποστηρίζονται στα πλαίσια του παρόντος προγράμματος (δράσεις 1 και 2).

3. Οι αιτήσεις πρέπει να παρουσιάζουν τα χρηματοδοτικά εχέγγυα που απαιτούνται για την πραγματοποίησή τους. Η κοινοτική συνεισφορά στα πλαίσια αυτής της δράσης δεν επιτρέπεται σε καμία περίπτωση να υπερβαίνει το 50 % των συνολικών εξόδων της συνεδρίασης ή της μελέτης, ούτε να είναι μεγαλύτερη των 50 000 Ecu.

Β. Η Επιτροπή λαμβάνει τα απαιτούμενα μέτρα για τη δημοσιότητα και τη διάδοση των πληροφοριών σχετικά με το παρόν πρόγραμμα, προκειμένου οι πολιτιστικοί φορείς και τα δίκτυα να ενημερωθούν και να ευαισθητοποιηθούν όσον αφορά τις δράσεις που τους ενδιαφέρουν.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 25 Οκτωβρίου 1994, η Επιτροπή υπέβαλε στο Ευρωπαϊκό Κοινοβούλιο και στο Συμβούλιο πρόταση απόφασης για τη θέσπιση του προγράμματος «Καλειδοσκόπιο».

2. Το Κοινοβούλιο και η Επιτροπή των Περιφερειών εξέφεραν σχετικώς γνώμη στις 7 Απριλίου 1995 (1) και 21 Απριλίου 1995 (2) αντιστοίχως.

3. Η Επιτροπή υπέβαλε τροποποιημένη πρόταση στην οποία λαμβάνεται υπόψη η γνώμη του Κοινοβουλίου (3).

4. Το Συμβούλιο καθόρισε, στις 10 Ιουλίου 1995, την κοινή θέση του σύμφωνα με το άρθρο 189 Β της συνθήκης.

ΙΙ. ΣΤΟΧΟΣ ΤΗΣ ΠΡΟΤΑΣΗΣ

Κατ' εφαρμογή του άρθρου 128 της συνθήκης, η πρόταση αποσκοπεί, μέσω της συνεργασίας, στην προαγωγή της καλλιτεχνικής και πολιτιστικής δημιουργίας και στην εμβάθυνση της γνώσης και διάδοσης του πολιτισμού και της πολιτιστικής ζωής των ευρωπαϊκών λαών.

1. Γενικές παρατηρήσεις

Στην κοινή του θέση, το Συμβούλιο εγκρίνει κατά βάσιν την πρόταση της Επιτροπής, στην οποία όμως επιφέρει τις αλλαγές που θεώρησε αναγκαίες.

2. Ειδικές παρατηρήσεις

(οι κατωτέρω παρατηρήσεις παραπέμπουν στο κείμενο της κοινής θέσης)

2.1. Τροποποιήσεις που επέφερε το Συμβούλιο στην τροποποιημένη πρόταση της Επιτροπής

α) Επιτροπολογία

Με πρότυπο τις επιτροπές που συστάθηκαν με τις αποφάσεις Socrates, Leonardo και οι Νέοι για την Ευρώπη ΙΙΙ, το Συμβούλιο επέλεξε τη σύσταση επιτροπής η οποία επί ορισμένων θεμάτων θα δρα ως επιτροπή διαχείρισης και επί ορισμένων άλλων ως συμβουλευτική επιτροπή.

β) Διάρκεια του προγράμματος

Οι δράσεις στον τομέα που καλύπτεται από το πρόγραμμα είναι σχετικώς νέες, και το Συμβούλιο προτίμησε τριετή διάρκεια αντί της πενταετούς που πρότεινε η Επιτροπή. Δύο χρόνια μετά την έναρξη εφαρμογής του προγράμματος θα γίνει αξιολόγησή του, η δε Επιτροπή θα μπορέσει ενδεχομένως να παρουσιάσει πρόταση για ένα νέο πρόγραμμα που θα καλύψει την περίοδο μετά την 1η Ιανουαρίου 1999.

γ) Χρηματοδότηση

Το συνολικό κονδύλι για τη χρηματοδότηση του προγράμματος ορίστηκε σε 26,5 εκατομμύρια Ecu.

Αυτό είναι το άθροισμα των ποσών που έχουν εγγραφεί στο δημοσιονομικό δελτίο που συνοδεύει την πρόταση της Επιτροπής, για τα έτη 1996, 1997 και 1998.

δ) Άλλες παρατηρήσεις

Για λόγους μεγαλύτερης ευκρίνειας της παραρτήματος, το Συμβούλιο αναδιευθέτησε τις δράσεις που αναγράφονται σ' αυτό, διατηρώντας μεν το πνεύμα τους, τοποθετώντας όμως πρώτη τη δράστη η οποία θα απορροφήσει το 60 % τουλάχιστον της όλης χρηματοδότησης (βλέπε παράρτημα, δράση 1 παράγραφος 8).

2.2. Τροπολογίες του Ευρωπαϊκού Κοινοβουλίου

2.2.1. Τροπολογίες του Κοινοβουλίου τις οποίες δέχτηκε η Επιτροπή

Η Επιτροπή στην τροποποιημένη πρότασή της δέχτηκε, εν όλω ή εν μέρει, 32 από τις 36 τροπολογίες του Κοινοβουλίου.

α) Τροπολογίες του Κοινοβουλίου τις οποίες υιοθετεί το Συμβούλιο

Το Συμβούλιο δέχτηκε 26 τροπολογίες του Κοινοβουλίου, εν όλω, ή εν μέρει ή υπό διαφορετική διατύπωση. Πρόκειται για τις τροπολογίες υπ' αριθ. 1, 2, 3, 4, 7, 8, 9, 10, 11, 12, 14, 15, 16, 19, 20, 22, 24, 25, 29, 30, 31, 34, 35, 36, 40, 41.

β) Τροπολογίες του Κοινοβουλίου τις οποίες δεν δέχτηκε το Συμβούλιο

Τροπολογίες 5 και 32: προσθήκη σε μια παράγραφο του αιτιολογικού και στο παράρτημα (δράση 5) μνείας περί βελτίωσης της συμμετοχής στο πρόγραμμα αφενός μειονεκτούντων νέων, αφετέρου επαγγελματιών του πολιτιστικού τομέα, οι οποίοι κατοικούν στην περιφέρεια ή σε αγροτικές, απομακρυσμένες, ορεινές ή νησιωτικές περιοχές.

Τροπολογία 28: η τροπολογία αυτή εισάγει στη δράση 1 του παραρτήματος (παράγραφος 1) μνεία περί προτεραιότητας των πολιτιστικών δικτύων που διευκολύνουν την πρόσβαση στα πολιτιστικά αγαθά των λιγότερο ευνοημένων τμημάτων του πληθυσμού.

Το Συμβούλιο θεωρεί ότι η κοινή θέση δεν αποκλείει να λαμβάνονται υπόψη τα λιγότερο ευνοημένα τμήματα του πληθυσμού. Πάντως, το περιεχόμενο των τροπολογιών αυτών δεν έχει σχέση με το αντικείμενο της απόφασης η οποία βασίζεται στο άρθρο 128 της συνθήκης.

Τροπολογίες 26 και 27: μ' αυτές επιδιώκεται η απαλοιφή από το παράρτημα της μνείας περί σχεδίων μεγάλης κλίμακας, της μνείας περί πολιτιστικής πρωτεύουσας της Ευρώπης και της μνείας περί κοινωνικοοικονομικού αντικτύπου των δράσεων εταιρικής σχέσης.

Το Συμβούλιο είναι της γνώμης ότι, αφενός, πρέπει να διατηρηθεί, για λόγους διαφάνειας και σαφήνειας, η μνεία περί σχεδίων μεγάλης κλίμακας και περί πολιτιστικής πρωτεύουσας της Ευρώπης και ότι, αφετέρου, σκόπιμο είναι να υπενθυμισθεί ότι ο πολιτισμός μπορεί πράγματι να παίξει ρόλο στη δημιουργία θέσεων απασχόλησης.

Όσον αφορά την πολιτιστική πρωτεύουσα της Ευρώπης, θα πρέπει να δοθεί κάποια ενίσχυση στο πλαίσιο του προγράμματος (βλέπε δράση 4).

Τροπολογία 39: εισάγει μια συμπληρωματική παράγραφο στη δράση 2 του παραρτήματος, με σκοπό να διευκρινισθούν οι όροι υπό τους οποίους θα ήταν δυνατόν ένα ποσοστό της κοινοτικής χρηματοδότησης να χρησιμοποιείται για την κάλυψη των δαπανών επικοινωνίας και μετάφρασης.

Το Συμβούλιο κρίνει ότι πρόκειται για θέμα εφαρμογής που θα πρέπει να εξετασθεί από την επιτροπή η οποία επικουρεί την Επιτροπή κατά την εκτέλεση του προγράμματος.

2.2.2. Τροπολογίες του Κοινοβουλίου τις οποίες δεν δέχτηκε η Επιτροπή

Τροπολογία 13 σχετικά με τις χρηματοδοτικές διατάξεις που διέπουν το πρόγραμμα

Το Συμβούλιο συμμερίζεται τη γνώμη της Επιτροπής και δέχεται σχετικά με τη 19η παράγραφο του αιτιολογικού της κοινής θέσης μια διατύπωση η οποία επαναλαμβάνει ακριβώς τη διατύπωση της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995.

Τροπολογία 17: στην τελειοποίηση των καλλιτεχνών και άλλων πολιτιστικών φορέων, που αποτελεί έναν από τους στόχους του προγράμματος (άρθρο 2γ), προστίθεται η τελειοποίηση ορισμένων κατηγοριών καλλιτεχνικά εργαζομένων τεχνιτών (σε χαρτί, γυαλί, σίδερο, κ.λπ.).

Τροπολογίες 21 και 13: αφορούν τη σύνθεση και λειτουργία της επιτροπής που επικουρεί την Επιτροπή κατά την εφαρμογή του προγράμματος.

Ως προς τις τροπολογίες αυτές, το Συμβούλιο συμμερίζεται την άποψη της Επιτροπής και πιστεύει ότι οι τροποποιήσεις που προτείνει το Κοινοβούλιο δεν είναι σκόπιμες.

Ειδικότερα, η τροπολογία 17 προτείνει την επέκταση του πεδίου εφαρμογής της απόφασης, ώστε να καλύπτονται κατηγορίες που ήδη επωφελούνται του προγράμματος Raphael, οι δε τροπολογίες 21 και 23 δεν φαίνονται να συμβιβάζονται με τους υφιστάμενους κανόνες επιτροπολογίας.

ΙΙΙ. ΣΥΜΠΕΡΑΣΜΑΤΑ

Το Συμβούλιο θεωρεί ότι η κοινή θέση είναι κείμενο ισορροπημένο και προσαρμοσμένο στις ανάγκες που παρουσιάζει η ανάπτυξη προσπαθειών στον καλλιτεχνικό και πολιτιστικό τομέα σε κοινοτικό επίπεδο.

(1) Δεν έχει ακόμη δημοσιευθεί στην Επίσημη Εφημερίδα.

(2) Δεν έχει ακόμη δημοσιευθεί στην Επίσημη Εφημερίδα.

(3) Δεν έχει ακόμη δημοσιευθεί στην Επίσημη Εφημερίδα.